laion/Wikipedia-Exotic huggingface dataset:
אוגוסט: מחוז אוסייג'

האם התכוונתם ל... אוגוסט: מחוז אוסייג' (מחזה) – מחזה משנת 2007 אוגוסט: מחוז אוסייג' (סרט) – סרט משנת 2013
יחסי טונגה–מלזיה

יחסי טונגה–מלזיה הם היחסים הבילטרליים שבין ממלכת טונגה לבין פדרציית מלזיה. בשנת 2016, שווי הסחורה שיוצאה ממלזיה לטונגה הגיעה לסך 2.3 מיליון דולר אמריקאי והיא כללה בעיקר מים בטעמים, אלומיניום, סבון, שמן דקלים ועוד. באותה שנה, שווי הסחורה שיוצאה מטונגה למלזיה הגיעה לסך 2.4 אלף דולר אמריקאי בלבד והיא כללה רכיכות ודגים חיים. בשנת 2015, שווי הסחורה שיוצאה ממלזיה לטונגה הגיעה לסך 2.28 מיליון דולר אמריקאי והיא כללה בעיקר טלפונים, בגדי גומי, נפט מזוקק, מים בטעמים, מיצי פירות ועוד. באותה שנה, שווי הסחורה שיוצאה מטונגה למלזיה הגיעה לסך 1.31 אלף דולר אמריקאי בלבד והיא כללה אופניים. מלזיה אינה מיוצגת בטונגה, הן בדרג השגרירות והן בדרג הקונסולרי. טונגה אינה מיוצגת במלזיה, הן בדרג השגרירות והן בדרג הקונסולרי. Products that Malaysia exports to Tonga (2016), The Observatory of Economic Complexity (באנגלית) (ארכיון) Products that Malaysia imports from Tonga (2016), The Observatory of Economic Complexity (באנגלית) (ארכיון) Products that Malaysia exports to Tonga (2015), The Observatory of Economic Complexity (באנגלית) (ארכיון) Products that Malaysia imports from Tonga (2015), The Observatory of Economic Complexity (באנגלית) (ארכיון)
יחסי מלזיה–נאורו

יחסי מלזיה–נאורו הם היחסים הבילטרליים שבין פדרציית מלזיה לבין נאורו. בשנת 2016, שווי הסחורה שיוצאה ממלזיה לנאורו הגיעה לסך 342 אלף דולר אמריקאי והיא כללה בעיקר מים בטעמים, מיץ פירות ועוד. לעומת זאת, נאורו לא ייצאה למלזיה אף סחורה באותה שנה. בשנת 2015, שווי הסחורה שיוצאה ממלזיה לנאורו הגיעה לסך 263 אלף דולר אמריקאי והיא כללה בעיקר סוכר, מים, מים בטעמים, מחשבים ועוד. לעומת זאת, נאורו לא ייצאה למלזיה אף סחורה באותה שנה. מלזיה אינה מיוצגת בנאורו, הן בדרג השגרירות והן בדרג הקונסולרי. נאורו אינה מיוצגת במלזיה, הן בדרג השגרירות והן בדרג הקונסולרי. Products that Malaysia exports to Nauru (2016), The Observatory of Economic Complexity (באנגלית) (ארכיון) Products that Malaysia imports from Nauru (2016), The Observatory of Economic Complexity (באנגלית) (ארכיון) Products that Malaysia exports to Nauru (2015), The Observatory of Economic Complexity (באנגלית) (ארכיון) Products that Malaysia imports from Nauru (2015), The Observatory of Economic Complexity (באנגלית) (ארכיון)
יחסי מלזיה–סמואה

יחסי מלזיה-סמואה הם היחסים הבילטרליים שבין פדרציית מלזיה לבין מדינת סמואה העצמאית. בשנת 2016, שווי הסחורה שיוצאה ממלזיה לסמואה הגיעה לסך 11 מיליון דולר אמריקאי והיא כללה בעיקר מכשירים מוליכים למחצה, ערכות תה וקפה, בגדי גומי, שמן דקלים, סוכר גולמי ועוד. באותה שנה, שווי הסחורה שיוצאה מסמואה למלזיה הגיעה לסך 935 אלף דולר אמריקאי והיא כללה שמן קוקוס, קופרה ועוד. בשנת 2015, שווי הסחורה שיוצאה ממלזיה לסמואה הגיעה לסך 13 מיליון דולר אמריקאי והיא כללה בעיקר בגדים, נייר טואלט, מכשירים מוליכים למחצה, טבק מעובד, ערכות קפה ותה ועוד. באותה שנה, שווי הסחורה שיוצאה מסמואה למלזיה הגיעה לסך 200 אלף דולר אמריקאי והיא כללה בעיקר קופרה, פחמן ועוד. מלזיה אינה מיוצגת בסמואה, הן בדרג השגרירות והן בדרג הקונסולרי. סמואה אינה מיוצגת במלזיה, הן בדרג השגרירות והן בדרג הקונסולרי. Products that Malaysia exports to Samoa (2016), The Observatory of Economic Complexity (באנגלית) (ארכיון) Products that Malaysia imports from Samoa (2016), The Observatory of Economic Complexity (באנגלית) (ארכיון) Products that Malaysia exports to Samoa (2015), The Observatory of Economic Complexity (באנגלית) (ארכיון) Products that Malaysia imports from Samoa (2015), The Observatory of Economic Complexity (באנגלית) (ארכיון)
בית הקפה (רשת)

"בית הקפה" (ברוסית: Кофе Хауз, בתעתיק לעברית: "קוֹפֶה חָאוּז") היא רשת בתי קפה, אחת הגדולות ברוסיה ובאוקראינה. בנוסף לבתי קפה היא מפעילה גם חברה לייצור קפה. המייסד של רשת בתי הקפה הוא איש העסקים הרוסי טימור חיירוטדינוב. לדבריו, הרעיון ליצירת "בית הקפה" נולד באחד מבתי קפה הידועים של מילאנו, כאשר ברמני הקפה הראשונים מרוסיה עברו הדרכה באמנות הכנת קפה באיטליה אצל הבריסטה המוביל ג'וזפה גראסה. לאחר חזרתם לרוסיה בסתיו, כבר ב-29 ספטמבר 1999, הברמנים הצעירים פתחו במוסקבה את בית הקפה הראשון של הרשת, שנפתח במרכז הקניות "גלריית השחקנים". לקראת 2001 כבר היו במוסקבה חמישה סניפים. במאי 2001, המנהל הכללי (אחר כך הנשיא) של החברה ולדיסלב דודאקוב. דודאקוב למד כלכלה בארצות הברית ועבד עשר שנים במקדונלד'ס. הביקוש לקפה הצריך השקעות גדולות וכבר לאחר שלוש שנים "בית הקפה" הפך לרשת בתי הקפה הגדולה ביותר ברוסיה, תוך שהיא מגדילה את מספר הסניפים פי 10. ב-19 בדצמבר 2003 נפתח סניף בסנקט פטרבורג בבית מספר 13 ברחוב בולשאיה קוניושנאיה. עד 2006, בסנקט פטרבורג נפתחו כ-30 סניפים, ולאחר מכן ההנהלה החליטה ליצור קו ייצור משלו, ומפעל לייצור מוצרי קונדיטוריה ועוד. במשך הזמן, הרשת הורחבה וכעת מספר הסניפים מונה יותר מ-200 בערים שונות ברוסיה ובעולם. החברה פתחה בנוסף לסניפים שלה במוסקבה ובסנקט פטרבורג גם בנובוסיבירסק, קאזאן ובקייב שבאוקראינה. מאז 2004, החברה מפתחת מסעדות למטבח יפני, כמסעדת "אסיה קפה"; ב-2006, פותח פרויקט רשת בתי קפה למטבח רוסי בשם "ויניגרט קפה". בשנת 2018 הרשת החלה בהליך מיתוג מחדש תוך הפחתת מספר העובדים. בגרסה החדשה בית הקפה יתנהל ללא מלצרים כשההזמנות יתקבלו בקופות והלקוחות יאספו אותם בעצמם. בנוסף בוצע שינוי בתפריט, הוסרו ממנו הארוחות החמות ואלה הוחלפו בכריכים, סלטים, יוגורט וחטיפים. ציפרבלאט מדיה וקבצים בנושא בית הקפה בוויקישיתוף אתר האינטרנט הרשמי של בית הקפה בית הקפה, ברשת החברתית פייסבוק בית הקפה, ברשת החברתית אקס (טוויטר) בית הקפה, ברשת החברתית אינסטגרם בית הקפה, ברשת החברתית VK «Профиль» — деловой журнал. Новости, Политика, Экономика, Финансы, Бизнес История возникновения Coffeehouse Побег из «Кофе Хауза» — Статьи дайджеста № 12, 2003 — Архив номеров за 2003 год — РКА-Дайджест — РКА консультирует — Русская Кадровая Ассоциация Высшее образование: строка в резюме или знания по специальности? " Офисные истории " ОфисЛайф " RB.ru Сайт ресторанов Дальнего Востока, рестораны Хабаровска, рестораны Владивостока, бары, кафе, бильярды // Интервью с Владиславом Дудаковым // «Кофе Хауз» В Новосибирске открылась кофейня Кофе Хауз Рестораторы поверили в кофейни. Екатеринбург Кофе Хауз запускает новую сеть Винегрет Кафе «Кофе Хауз» завершит полный ребрендинг сети до конца 2018 года «Кофе хауз» проведет ребрендинг и откажется от официантов
הלנה מטסון

הלנה מטסון (באנגלית: Helena Mattsson; נולדה ב-30 במרץ 1984) היא שחקנית שוודית-אמריקאית. מטסון נולדה וגדלה בסטוקהולם, שוודיה, י לה שתי אחיות קטנות ממנה; סופיה, גם היא שחקנית ומיה. היא החלה לשחק בגיל צעיר, והופיעה בהצגות, מחזות זמר וקונצרטים. היא למדה משחק לראשונה בבית הספר התיכון Södra Latin (אנ') בסדרמאלם, שם קיבלה את הביטחון להמשיך בקריירה שבחרה. למטסון היו תפקידים מוקדמים ב"סיפור הפרברים" ובקברטים אחרים בסטוקהולם. היא עברה ללונדון, אנגליה, בגיל שמונה עשרה כדי ללמוד בבית ספר לתיאטרון. בגיל תשע עשרה עברה להוליווד בלוס אנג'לס כדי לעבור אודישן לסדרת טלוויזיה. הביקור הקצר שלה הפך לקבוע לאחר שזכתה בתפקיד בסרט הטלוויזיה הקצר מבית פוקס "Sweden, Ohio" משנת 2004. בשנת 2007 שיחקה בסרט "מין מסוכן 4". בשנת 2009 שיחקה בסרט "המחליפים" לצד ברוס וויליס. בשנת 2010 שיחקה בסרט "איירון מן 2" ובאותה שנה דיבבה את סנורקה בסרט "המומינים ומרדף כוכב השביט". עוד בשנת 2010 היא שיחקה את אירינה, חברתו הרוסייה רודפת הבצע של בנה של לינט בסדרה "עקרות בית נואשות" ובנוסף היא הופיעה בפרקים של סדרות רבות ובין היתר ב"CSI: ניו יורק" ו"שני גברים וחצי". בשנת 2011 החלה לשחק תפקיד משני בסדרה "ניקיטה". בשנת 2012 השתתפה בסרט הקומי "Melvin Smarty", לצדו של טיילר הקלין, ובהמשך התארחה בסדרה "עובדים מצטיינים". בין השנים 2012–2013 שיחקה כדמות ראשית בסדרה האימה "666 פארק אבניו" ברשת ABC. בשנת 2014 התארחה בסדרה "פארגו". בשנת 2015 שיחקה בסדרה "אימה אמריקאית: המלון" בתור אגתה. בשנת 2017 דיבבה את דמותה של אינגה בסדרת האנימציה "Jeff & Some Aliens" בקומדי סנטרל, דיבבה בסדרת הילדים "הרפתקאות פין וג'ייק" ושיחקה בסרט "חכמולוגית" בתור האנה, בכיכובה של ג'ואי קינג. בשנת 2018 גילמה את בריט אקלנד בדרמת הטלוויזיה של HBO, "ארוחת ערב עם הרווה", לצד ג'יימי דורנן ואנדי גרסיה, וכיכבה בסרט המתח הטלוויזיוני "My Husband's Secret Wife" לצדה של בריאנה אביגן ובהמשך השנה שיחקה בסרט הטלוויזיה "The Perfect One" לצדה של ליה פייפס; שני האחרונים שודרו ברשת לייפטיים. בשנת 2021, התארחה בעונתה השלישית של הסדרה הקומית "Tacoma FD" של רשת הטלוויזיה trutv. באותה שנה גילמה את אשלי מקגריידי בעונה הרביעית של סדרת הפשע והמשטרה "הטירון" מבית רשת ABC. אתר האינטרנט הרשמי של הלנה מטסון הלנה מטסון, ברשת החברתית אקס (טוויטר) הלנה מטסון, ברשת החברתית אינסטגרם הלנה מטסון, במסד הנתונים הקולנועיים IMDb (באנגלית) הלנה מטסון, באתר AllMovie (באנגלית) הלנה מטסון, במסד הנתונים הקולנועיים KinoPoisk (ברוסית) הדבר החם הבא משוודיה
יחסי מלזיה – פפואה גינאה החדשה

יחסי מלזיה-פפואה גינאה החדשה הם היחסים הבילטרליים שבין פדרציית מלזיה לבין פפואה גינאה החדשה. היחסים הדיפלומטיים הרשמיים בין המדינות כוננו ב-12 ביולי 1975. מאז, המדינות מקיימות קשרים בתחומים מגוונים כגון כלכלה ומסחר. בשנת 2016, שווי הסחורה שיוצאה ממלזיה לפפואה גינאה החדשה הגיעה לסך 336 מיליון דולר אמריקאי והיא כללה בעיקר נייר טואלט, שמן דקלים, מחשבים, בירה, מים בטעמים ועוד. באותה שנה, שווי הסחורה שיוצאה מפפואה גינאה החדשה למלזיה הגיעה לסך 159 מיליון דולר אמריקאי והיא כללה בעיקר שמן דקלים, שמן קוקוס, פולי קקאו, גומי ועוד. בשנת 2015, שווי הסחורה שיוצאה ממלזיה לפפואה גינאה החדשה הגיעה לסך 351 מיליון דולר אמריקאי והיא כללה בעיקר מים בטעמים, טלפונים, מזגנים, מחשבים, שמן דקלים, מוצרי יופי ואיפור ועוד. באותה שנה, שווי הסחורה שיוצאה מפפואה גינאה החדשה למלזיה הגיעה לסך פולי קקאו, שמן דקלים וקוקוס, גומי, קפה, נפט מזוקק ועוד. פפואה גינאה החדשה מיוצגת במלזיה על ידי שגרירות שהיא מחזיקה בקואלה לומפור, בירת מלזיה. מלזיה מיוצגת בפפואה גינאה החדשה על ידי שגרירות שהיא מחזיקה בפורט מורסבי, בירת פפואה גינאה החדשה. Papua New Guinea’s Relationship With Malaysia, pnghicomkl.my (באנגלית)(הקישור אינו פעיל) Products that Malaysia exports to Papua New Guinea (2016), The Observatory of Economic Complexity (באנגלית) (ארכיון) Products that Malaysia imports from Papua New Guinea (2016), The Observatory of Economic Complexity (באנגלית) (ארכיון) Products that Malaysia exports to Papua New Guinea (2015), The Observatory of Economic Complexity (באנגלית) (ארכיון) Products that Malaysia imports from Papua New Guinea (2015), The Observatory of Economic Complexity (באנגלית) (ארכיון) "High Commission of Papua New Guinea in Malaysia - Embassy WorldWide". Embassy WorldWide (באנגלית בריטית). נבדק ב-2018-04-29. "High Commission of Malaysia in Port Moresby, Papua New Guinea - Embassy WorldWide". Embassy WorldWide (באנגלית בריטית). נבדק ב-2018-04-29.
יחסי מלזיה – סנט קיטס ונוויס

יחסי מלזיה–סנט קיטס ונוויס הם היחסים הבילטרליים שבין פדרציית מלזיה לבין פדרציית סנט כריסטופר ונוויס. מלזיה מייצאת מדי שנה סחורה בשווי מאות אלפי שקלים אל סנט קיטס ונוויס. לעומת זאת, סנט קיטס ונוויס כמעט ולא מייצאת סחורה אל מלזיה. בשנת 2012, שווי הסחורה שיוצאה ממלזיה לסנט קיטס ונוויס הגיעה לסך 40.2 אלף דולר אמריקאי והיא כללה צבעים מימיים ומגוון מכונות. באותה שנה, שווי הסחורה שיוצאה מסנט קיטס ונוויס למלזיה הגיעה לסך 100 אלף דולר אמריקאי והיא כללה פחמימנים. בשנת 2016, שווי הסחורה שיוצאה ממלזיה לסנט קיטס ונוויס הגיעה לסך 80.4 אלף דולר אמריקאי והיא כללה מכסי פלסטיק, גומי, מעגליים חשמליים ועוד. מלזיה אינה מיוצגת בסנט קיטס ונוויס, הן בדרג השגרירות והן בדרג הקונסולרי. סנט קיטס ונוויס אינה מיוצגת במלזיה, הן בדרג השגרירות והן בדרג הקונסולרי. Products that Malaysia exports to Saint Kitts and Nevis (2012), The Observatory of Economic Complexity (באנגלית) (ארכיון) Products that Malaysia imports from Saint Kitts and Nevis (2012), The Observatory of Economic Complexity (באנגלית) (ארכיון) Products that Malaysia exports to Saint Kitts and Nevis (2016), The Observatory of Economic Complexity (באנגלית) (ארכיון)
קלמנס התשיעי

קלמנס התשיעי (בלטינית: Clemens IX;‏ 28 בינואר 1600 – 9 בדצמבר 1669; נולד בשם ג'וליו רוספיליוזי Giulio Rospigliosi) היה אפיפיור מ-20 ביוני 1667 ועד מותו. נודע גם כמחברם של מחזות, שירים וליברית לאופרה. נולד למשפחת אצולה בפיסטויה, בדוכסות הגדולה של טוסקנה. למד אצל הישועים באוניברסיטת פיזה וב-1623 קיבל תוארי דוקטור בתאולוגיה, בפילוסופיה, במשפט קאנוני ובמשפט אזרחי והוסמך לכמורה. מיד לאחר מכן עבר לכהן בקוריה הרומאית והיה איש אמונו של האפיפיור אורבנוס השמיני (1623–1644). ב-1644 מונה לארכיבישוף טיטולרי (כלומר בתואר בלבד) של טרסוס ומאותה שנה כיהן כנונציו (שליח אפיפיורי) לספרד עד לפרישתו ב-1653, על רקע חילוקי דעות עם אינוקנטיוס העשירי. רוספיליוזי עסק בכתיבת מחזות ושירה ובין היתר חיבר ב-1637 את הליברית לאופרה הקומית הראשונה, Chi soffre, speri ללחנו של וירג'יליו מאצוקי. כן היה פטרונו של ניקולא פוסן. ב-1655 העלה אותו אלכסנדר השביעי למעלת קרדינל ומינה אותו למשרת הקרדינל מזכיר המדינה, משרה בה כיהן עד מותו של אלכסנדר השביעי ב-1667. רוספיליוזי נבחר לאחר קונקלווה קצרה יחסית שהתקיימה מ-2 ביוני ועד 20 בחודש, כיוון שהיה מועמד מקובל הן על נציגו של לואי הארבעה עשר, מלך צרפת, ז'אן-פרנסואה פול דה גונדי והן על תומכי ספרד, שם כיהן כנונציו זמן רב. בתקופת אפיפיורותו לא נרשמו אירועים מיוחדים, אך הוא פיאר את רומא מבחינה אמנותית. הוא הזמין את קישוטו של גשר סנטאנג'לו בפסלים ואת השלמת אכסדרת העמודים בבזיליקת פטרוס הקדוש. כן הנהיג הופעות מוזיקליות ודרמטיות בהקפלה הסיסטינית. עם מותו נקבר בכנסיית סנטה מריה מג'ורה. מדיה וקבצים בנושא קלמנס התשיעי בוויקישיתוף "כתר משולש", על האפיפיור אלכסנדר השמיני תפקידים ערך באנציקלופדיה הקתולית קלמנס התשיעי, באתר אנציקלופדיה בריטניקה (באנגלית) קלמנס התשיעי, באתר "Find a Grave" (באנגלית)
יחסי מלזיה–קיריבטי

יחסי מלזיה-קיריבטי הם היחסים הבילטרליים שבין פדרציית מלזיה לבין קירביטי. בשנת 2016, שווי הסחורה שיוצאה ממלזיה לקיריבטי הגיעה לסך 1.74 מיליון דולר אמריקאי והיא כללה בעיקר חלב, גומי, חמאה, מיץ פירות, שמן דקלים, מרגרינה, שמן קוקוס, לתת ועוד. באותה שנה, שווי הסחורה שיוצאה מקיריבטי הגיעה לסך 3.54 מיליון דולר אמריקאי והיא כללה בעיקר שמן קוקוס, קופרה ועוד. בשנת 2015, שווי הסחורה שיוצאה ממלזיה לקיריבטי הגיעה לסך 860 אלף דולר אמריקאי והיא כללה בעיקר חלב מרוכז, מרגרינה, חמאה, שמן דקלים, מכסי פלסטיק ועוד. באותה שנה, שווי הסחורה שיוצאה מקיריבטי הגיעה לסך 51.8 אלף דולר אמריקאי והיא כללה קופרה בלבד. מלזיה אינה מיוצגת בקיריבטי, הן בדרג השגרירות והן בדרג הקונסולרי. קיריבטי אינה מיוצגת במלזיה, הן בדרג השגרירות והן בדרג הקונסולרי. Products that Malaysia exports to Kiribati (2016), The Observatory of Economic Complexity (באנגלית) (ארכיון) Products that Malaysia imports from Kiribati (2016), The Observatory of Economic Complexity (באנגלית) (ארכיון) Products that Malaysia exports to Kiribati (2015), The Observatory of Economic Complexity (באנגלית) (ארכיון) Products that Malaysia imports from Kiribati (2015), The Observatory of Economic Complexity (באנגלית) (ארכיון)
יחסי מלזיה–פלאו

יחסי מלזיה-פלאו הם היחסים הבילטרליים שבין פדרציית מלזיה לבין הרפובליקה של פלאו. בשנת 2016, שווי הסחורה שיוצאה ממלזיה לפלאו הגיעה לסך 662 אלף דולר אמריקאי והיא כללה בעיקר מחשבים, תה, מים, חלב, קפה, פירות טרופיים ועוד. לעומת זאת, פלאו לא ייצאה אף סחורה באותה שנה. בשנת 2015, שווי הסחורה שיוצאה ממלזיה לפלאו הגיעה לסך 267 אלף דולר אמריקאי והיא כללה בעיקר תה, מים, פירות טורפים, מוצרי איפור ויופי, מקרנים ועוד. באותה שנה, שווי הסחורה שיוצאה מפלאו למלזיה הגיעה לסך 16 אלף דולר אמריקאי והיא כללה גרוטאות אלומיניום בלבד. מלזיה אינה מיוצגת בפלאו, הן בדרג השגרירות והן בדרג הקונסולרי. פלאו אינה מיוצגת במלזיה, הן בדרג השגרירות והן בדרג הקונסולרי. Products that Malaysia exports to Palau (2016), The Observatory of Economic Complexity (באנגלית) (ארכיון) Products that Malaysia imports from Palau (2016), The Observatory of Economic Complexity (באנגלית) (ארכיון) Products that Malaysia exports to Palau (2015), The Observatory of Economic Complexity (באנגלית) (ארכיון) Products that Malaysia imports from Palau (2015), The Observatory of Economic Complexity (באנגלית) (ארכיון)
באקלאש (WWE)

"באקלאש" (באנגלית: Backlash או בעברית: "רתיעה") הוא אחד מאירועי השלם וצפה של ארגון ההיאבקות האמריקאי, ה-WWE, המשודר אחת לשנה בערוץ של ה-WWE Network. האירוע נוצר בשנת 1999, כשהאירוע הראשון התקיים בסוף חודש אפריל של אותה השנה במסגרת אירועי In Your House. שנה לאחר מכן האירוע מיתג את עצמו מחדש כאירוע שלם וצפה משל עצמו. לאחר הרחבת המותגים בשנת 2004, האירוע הפך להיות הבלעדי למותג Raw. בשנת 2007 כל אירועי השלם וצפה שהתקיימו לאחר רסלמניה היו בלעדיים לשני המותגים (Raw ו-SmackDown). בשנת 2010 האירוע הוחלף על ידי האירוע חוקי אקסטרים. לאחר הרחבת המותגים שהתרחשה בשנת 2016, האירוע באקלאש חזר לאחר כשבע שנים שלא התקיים והפך בלעדי לתוכנית סמאקדאון. באותה שנה התקיים בחודש ספטמבר כאירוע לאחר סאמרסלאם, בעוד ששנה לאחר מכן התקיים כאירוע הראשון של סמאקדאון שבא לאחר רסלמניה (האירוע הראשון לאחר רסלמניה היה בלעדי ל-Raw, שהיה פייבאק). בשנת 2018, הוחלט שהאירוע יהיה שייך לשני המותגים. האירוע המתוכנן של שנת 2019 בוטל והוחלף באירוע סטומפינג גראונדס. אולם, האירוע הוחזר בשנת 2020. מדיה וקבצים בנושא באקלאש בוויקישיתוף אתר האינטרנט הרשמי של באקלאש (באנגלית)
זום (תבשיל)

זָוּם (زوم נקרא גם מטיט المطيط וגם נְשׁוּף) הוא תבשיל חלבי מהמטבח התימני. ה"זום" הוא נזיד ארומטי משביע וקל לעיכול. רבים נוהגים לאוכלו בעת שבירת צום. בתימן נאכל לארוחת בוקר. התבשיל סמיך, חמצמץ מעט ופיקנטי. מרכיביו הם מים, חלב ומעט קמח, לעיתים מוסיפים גם חתיכות לחם יבש (במקור נוספו חתיכות הלחם כדי לנצל לחם לא טרי). למאכל מוסיפים זחוק, חמאה, (בתימן סַמְן, חמאה מעושנת) שמנת או לבן, מיץ לימון וזעתר (או טימין). יש המוסיפים לו גם את התבלין התימני חוויג' המשנה את צבעו לצהוב. יש שמוסיפים לתבשיל בורגול במקום לחם. כשנעשה עם לחם נקרא גם בשם הכולל פתות. קיים דמיון מסוים בין מרכיביו למרכיבי המטבל הבבלי העתיק כותח. יהודים דתיים יברכו עליו "שהכל נהיה כדברו", כאשר אין בו פירורי לחם. כשיש בו לחם יברכו "בורא מיני מזונות", מאחר שחתיכות הלחם פחותות מכזית ובנוסף איבדו את צורתן המקורית על ידי הבישול. לחוח מלוואח פתות עסידה כותח לסיס מתכון להכנה באתר "נוסח תימן" מתכון להכנה באתר סיפרה בעברית נהגה גם מדיד בחיידאן, נג'ראן וערים נוספות בתימן. מתכון למטיט [1] ארוחת הבוקר של הילדה התימניה אם בכל חתיכה יש שיעור כזית ישנה מחלוקת בראשונים, ראה ספר כסף משנה על משנה תורה לרמב"ם, ספר אהבה, הלכות ברכות, פרק ג', הלכה ח'. שולחן ערוך, אורח חיים, סימן קס"ח, סעיף י'.
טומי ויזו

טומי ויזו (באנגלית: Tommy Wiseau; נולד ב-3 באוקטובר 1955) הוא שחקן, במאי קולנוע ותסריטאי אמריקאי, אשר ידוע בזכות סרט הקאלט "החדר" משנת 2003. גרג ססטרו, שכיכב לצד ויזו בסרט, פרסם בשנת 2013 ספר זיכרונות בשם "The Disaster Artist" אשר עובד בשנת 2017 לסרט נושא פרסים בו גילם ג'יימס פרנקו את דמותו של ויזו. פרטים רבים בנוגע לזהותו של ויזו, כגון מוצא, תאריך לידה ופועלו טרם יציאת הסרט לוטים בערפל, בראיון מנובמבר 2017 אמר כי הוא "במקור מאירופה, אך היום אני אמריקאי ומאוד גאה בכך". על פי ספרו של גרג ססטרו, מצאה בת זוגו של אחיו של ויזו תעודת הגירה, לפיה נולד ויזו באמצע שנות החמישים באחת ממדינות הגוש המזרחי. ויזו טוען כי הוא בעל תואר ראשון בפסיכולוגיה. ויזו סיפר שהיה מעורב בתאונת דרכים בעקבותיה היה מאושפז מספר שבועות, דבר אשר, לטענת ססטרו, היווה גורם מכריע בהפיכתו לשחקן. ויזו היווה השראה והשפיע על הבמאי הישראלי איתן גרין. בשנת 2003 יצא לאקרנים הסרט "החדר", בו שימש ויזו כבמאי, כשחקן ראשי וכתסריטאי. תקציב הסרט היה שישה מיליון דולרים (שאותם לא ברור כיצד ויזו גייס), הסרט נחל כישלון חרוץ, כאשר הכנסות הסרט עם יציאתו היו 1,800 דולר בלבד והוא זכה לביקורות צורמות אשר הדגישו את המשחק הגרוע בסרט והפגמים העלילתיים בו. ברבות השנים הסרט זכה למעמד של סרט קאלט כאשר מעריצים רבים התכנסו בהקרנות חצות מחופשים לגיבורי הסרט, ויזו עצמו מרבה להגיע להקרנות אלו ולפגוש את המעריצים. הסרט אף ניתן כדוגמה לסרט "כל כך גרוע שהוא טוב" וזכה לכינוי "האזרח קיין של הסרטים הגרועים". בשנת 2004 יצר ויזו את הסרט הדוקומנטרי Homeless In America. בשנת 2015 השתתף בתוכנית טלוויזיה בשם "The Neighbors" אותה גם הפיק, ביים וכתב. בשנת 2016 השתתף בסרט האימה "ירח קר". בשנת 2017 שיחק לצד ססטרו בסרט בשם Best F(r)iends: Volume One. בשנת 2019 החל לעבוד על סרטו הבא "Big Shark"; הסרט היה מתכונן לצאת בבכורה בספטמבר 2019 אך נדחה וטרם נקבע תאריך לשחרורו. Sestero, Greg. Bissell, Tom. The Disaster Artist: My Life Inside The Room, the Greatest Bad Movie Ever Made. Hachette UK, 2015. ISBN 075156186X מדיה וקבצים בנושא טומי ויזו בוויקישיתוף אתר האינטרנט הרשמי של טומי ויזו טומי ויזו, ברשת החברתית פייסבוק טומי ויזו, ברשת החברתית אקס (טוויטר) טומי ויזו, ברשת החברתית אינסטגרם טומי ויזו, סרטונים בערוץ היוטיוב טומי ויזו, ערוץ באתר Twitch.tv טומי ויזו, במסד הנתונים הקולנועיים IMDb (באנגלית) טומי ויזו, באתר AllMovie (באנגלית) טומי ויזו, באתר Rotten Tomatoes (באנגלית) טומי ויזו, במסד הנתונים הקולנועיים KinoPoisk (ברוסית) טומי ויזו, באתר MusicBrainz (באנגלית) טומי ויזו, באתר Discogs (באנגלית) "The Room mastermind Tommy Wiseau actually opened up about his secret origins". Entertainment Weekly. 30 November 2017 Sestero & Bissell, עמוד 192 Everything We Definitely Know About The Room’s Tommy Wiseau". Vulture. 22 November 2017 Sestero & Bissell, עמוד 179 Sestero & Bissell, עמודים 100, 160, 246-250 נדב הולנדר, "החדר" - כל כך גרוע שזה טוב, באתר הארץ, 31 במרץ 2011 The Room Official Movie Site "The crazy cult of The Room". Entertainment Weekly. 12 December 2008
חוליו קפלן

חוליו קפלן (בספרדית: Julio Kaplan;‏ נולד ב-25 ביולי 1950 בואנוס איירס) הוא שחמטאי יהודי-ארגנטינאי. חוליו קפלן נולד בבואנוס איירס. הוא התחיל ללמוד שחמט אצל חקובו בולבוצ'אן. בשנת 1963 משפחתו היגרה לפוארטו ריקו. בשנים 1967–1972 הוא למד באוניברסיטת ברקלי. לאחר סיום לימודיו עבד ב-Autodesk. הוא כתב תוכנות מחשב לשחמט ועבד בתחום, בין היתר, ב-Electronic Arts. בעבודתו זו שיתף פעולה עם גארי קספרוב. בשנת 1967 קפלן זכה באליפות פוארטו ריקו. בהמשך אותה שנה הוא ניצח באליפות העולם לנוער, שנערכה בירושלים. בעקבות הצלחות אלו הוענקה לו דרגת אמן בינלאומי. בשנת 1969 הוא זכה במקום הרביעי באליפות העולם עד גיל 20 (ניצח אנטולי קרפוב). הוא היה חבר של נבחרת פוארטו ריקו וארצות הברית באליפות העולם בשחמט לסטודנטים. בשנת 1966 הוא זכה במדליית זהב אישית ובשנת 1976 במדליית כסף אישית. קפלן הפסיק להשתתף בתחרויות בתחילת שנות ה-80 של המאה ה-20. בין השנים 1966 ל-1972 השתתף קפלן ב-4 אולימפיאדות שחמט: מדיה וקבצים בנושא חוליו קפלן בוויקישיתוף חוליו קפלן, באתר צ'סגיימס (באנגלית) חוליו קפלן, באתר פיד"ה (באנגלית) Kaplan, Julio - Men's Chess Olympiads, באתר אולימפבייס (באנגלית) ערך זה הוא קצרמר בנושא שחמטאים. אתם מוזמנים לתרום לוויקיפדיה ולהרחיב אותו.
מריאנו טורה

מריאנו טורה (בספרדית Mariano torre; נולד ב-24 בדצמבר 1977) הוא זמר ושחקן טלוויזיה וקולנוע ארגנטינאי ידוע בהשתתפותו בטלנובלת הנוער הפופולרית כמעט מלאכים בה גילם את דמותם של קמילו אסטרז'ה וחואן קרוס. מריאנו טורה נולד באושואיה, טיירה דל פואגו שבארגנטינה, בין השנים 2003-2005 היה נשוי לדניאלה הררו שחקנית זמרת אגונית ומלחינה, משנת 2009 בת זוגו היא השחקנית אלנה רוג'ר. בשנת 2013 נולדה להם בת בשם באהיה. את הקריירה בטלוויזיה התחיל בשנת 1998 בסרט El juguete rabioso (קונאי הצעצוע) ב-1999 קיבל את תפקידו הראשון בטלנובלת קיץ 98 אשר נוצרה על ידי כריס מורנה וגילם את דמותו של ריקרדו סידרה בשנת 2001 שיחק בטלנובלה Enamorarte (להתאהב) לצד סלסטה סיד, בשנת 2002 שיחק בטלנובלה 1000 millones בתפקיד איוון לנארי בשנת 2003 שיחק בטלנובלה Costumbres argentinas (מכס ארגנטינאי) בתפקיד רפא רוסטי בשנת 2004 שיחק בטלנובלה El deseo (הרצון) בתפקיד פדרו מנדוזה בשנת 2005 שיחק בטלנובלה Ros Rodlan בתפקיד אדולפיטו לצד חימנה ברון באותה שנה שיחק בטלנובלה Casado con hijos (נשוי עם ילדים) בתפקיד סנטיאגו בשנת 2007 שיחק בטלנובלה El Capo (האלוף) בתפקיד אליהו יריף באותה שנה שיחק בסדרה Televisión por la identidad (טלוויזיה בזהות) בתפקיד חואן בשנת 2008 שיחק בסדרה Aquí no hay quien viva (אף אחד לא חיי) בתפקיד פדריקו גרימברג בשנים 2008 -2009 שיחק בטלנובלה המצליחה כמעט מלאכים וגילם את דמותו של קמילו אסטרז'ה וחואן קרוס לצד אמיליה אטיאס חימנה ברון, מריאנה אספוסיטו וחואן פדרו לנסאני. בשנת 2010 שיחק בסדרה Para vestir santos (להתלבש כקדושים) בתפקיד מתיאס בשנת 2011 שיחק בטלנובלה יורשי הנקמה בתפקיד פול לצד מרסלה קלוסטרבואר ולוסיאנו קסטרו באותה שנה שיחק בטלנובלה El Paraiso (גן עדן) בתפקיד פבלו בשנת 2013 שיחק בטלנובלה Historia clínica (היסטוריה קלינית) בתפקיד אוסוולדו מירנדה בשנת 2014 השתתף בתוכנית Coma (תאכל) ב-2016 השתתף בטלנובלה עשירים לא מבקשים רשות לצד גונסלו הרדיה ואגוסטינה צ'רי בתפקיד פדרו. Los TeenAngels comenzaron a ensayar Mariano Torre tampoco estará en la cuarta temporada de la esperada Casi Ángeles http://losandes.com.ar/article/-agustin-roswald-vs-richmond-y-coma-mendoza-en-serie https://web.archive.org/web/20160313234824/http://www.fancinema.com.ar/2016/01/proyectan-este-jueves-el-documental-navetierra/ מריאנו טורה, במסד הנתונים הקולנועיים IMDb (באנגלית)